open-index/open-wikipedia-markdown huggingface dataset:
Boogian Miri

**Boogian Miri**  

Boogian Miri nopo nga iso mantad hopod om duo boogian pontadbiran id Sarawak, Malaysia. 

## Geografi
Boogian Miri nopo nga kilinaab do 26,777.1 kilometer persegi, om boogian koduo bobos tagayo kalapas do Boogian Kapit. Poinladsong o boogian diti id kakadayan tagayo Miri.

Boogian Miri nopo nga abaagi kumaa duo watas: Miri om Marudi.

Mantad 21 nokowonsoi seismik i nokoindalan id Sarawak mantad di 1874 gisom 2011, kogumuan nopo nga nokoindalan id pialatan do wilayah Niah om Selangau, i miolit do Boogian Miri om Bintulu miampai skala intensiti ''Mercalli Modified'' (MMI) 3.5 gisom 5.3 magnitud.

## Populasi
Mogiigion Boogian Miri (bancian toun 2000) nopo nga soginumu 316,400. Miampai etnik, mogiigion nopo nga Iban, Sina, Melayu (kogumuan nopo nga Brunei om Kedayan), Melanau, Kayan, Kenyah, Lun Bawang om Kelabit. Gama do industri petroleum, ogumu nogi kukumalaja sompomogunan do hilo.

## Ekonomi
Soboogian tagayo do ekonomi nopo nga poingimpohon do petroleum om pongekstrakan gas sandad mantad duo torobong tindal om labus pesisir, om panaringan petroleum di miungkonit, gas sandad acair om kopolobusan do kimia. Iso kawagu industri toponsol nopo nga koposoliwanan do kayu mantad talun rasam tropika bobos tagayo id Miri. Asil kayu dii nopo nga noonuan do kapansalan mantad karajaan. Pomutanaman miagal do kelapa sawit, gata om lado sabaagi asil toponsol. Podtuongisan, lobi-lobi po ekopodtuongisan nopo nga komponen ekonomi di mumang no buru. 

## Kinoyonon umoligon

* Taman Pogun Nulu Mulu
* Taman Pogun Loagan Bunut
* Taman Pogun Terumbu Karang Miri-Sibuti
* Taman Pogun Niah
* Taman Pogun Pulong Tau
* Taman Pogun Usun Apau

## Pontadbiran

### Surupu do Parlimen

## Palajalan

* Curtin University
* IPG Kampus Miri

## Noputan labus

* - Web page about Miri City
* Miri Tourism

## Sukuon
Sabah Masters

**Sabah Masters** nopo nga pialaan golf profesional i pohoroon ,monikid toun id Sabah, Malaysia.

## Sajara
Pinaharo di kumoinsan nogi ontok toun 1982 sabaagi soboogian mantad litar PGA Malaysia, nosiliu o Sabah Masters sabaagi soboogian mantad piipiro siri jelajah profesional miampai taang di lobi kawas. Kalapas nokirar o pibatasan kookunan miampai PGA Tour of Australasia om nokopogowit do aiso pialaan ontok toun 1993, pinosuang o Sabah Masters id suang nuludan Litar Golf Asia ontok toun 1994 om 1995 pogulu minundaliu kumaa Jelajah PGA Asia i wagu po ontok dii id pialatan toun 1996 gisom 1999.

Kalapas pialaan ontok toun 1999, au no pinaharo o Sabah Masters gisom toun 2011 soira pinosikiu kawagu sabaagi pialaan ontok Jelajah PGA ASEAN ; ontok toun 2014 pm nosiliu ii pialaan jelajah kolimpupuson timpu, miampai timpu nopo dii nga pinoingkawas o taang sabaagi "Road to Sabah Masters". Kalapas minundorong solinaid 20 toun mantad jelajah tagayo, pinoguli kawagu ii sabaagi abaabayan id suang kalendar Jelajah Asia ontok toun 2019.

## Kinoyonon
Nosiliu o Kalab Golf om Desa Sabah (Sabah Golf and Country Club) sabaagi mananwalai montok Sabah Masters gisom 1998 soira minaganu kootuson o PGA Asia montok popoimagon impohon pogisowolianan, miampai nosiliu mananwalai o Shan Shui Golf om Country Club ontok toun dii. Minapaanjul o Sutera Harbour Golf and Country do pialaan dii ontok toun 1999, om nokotindohoi sabaagi kinoyonon montok oinsanan ponginwoguan mantad dii.

## Katayadan nakalantoi

} 
|Sabah
|
|-
|1985
|
| Eleuterio Nival
|align=center|
|align=center|
|
| 
|Sabah
|
|-
|1984
|
| Paterno Braza
|align=center|291
|align=center|
|1 stroke
| Hung Weng-neng
|Sabah
|
|-
|1983
|
|align=center|
|align=center|
|
|
|
|Sabah
|
|-
|1982
|
| Archin Sopon
|align=center|290
|align=center|+2
|Playoff
| Mario Siodina
|Sabah
|
|}

## Nuut

## Sukuon

## Noputan labus
*Coverage on the Asian Tour's official site
Tadau Podtuongisan Sompomogunan

Mantad di toun 1980, manaandak o Kotinanan Podtuongisan Pomogunan Bansa-Bansa Miiso (United Nations World Tourism Organization toi ko' UNWTO) do **Tadau Podtuongisan Sompomogunan** sabaagi kapanaandakan taang sompomogunan ontok 27 Manom. Nopili o tadauwulan diti tu ontok tadau dii ontok toun 1970, notorimo o Statut UNWTO. Koponorimaan do Statut diti nopo nga iso kodimpoton toponsol id suang sektor podtuongisan global. Tudu nopo do tadau diti nga montok popoingkawas kopurimanan kokomoi kapansalan do podtuongisan id suang komuniti sompomogunan om popokito poingkuro ii mamarahung woyo sosial, koubasanan pulitik om ekonomi pointongkop pomogunan. 

Ontok Sesi Kohopod om Duo id Istanbul, Turki, ontok Gumas 1997, minaganu kootuson o Pitimungan Tagayo UNWTO montok papatatap iso pogun sabaagi mananwalai monikid toun i kitonggungan sabaagi tambalut miuhup Kotinanan montok manaandak Tadau Podtuongisan Sompogunan. Ontok Sesi Kohopod om Limo id Beijing, China, ontok Gumas 2003, minaganu kootuson o Pitimungan dii do kouludan geografi sumusuhut diti montok kapanaandakan Tadau Podtuongisan Sompomogunan: 2006 id Eropah; 2007 id Asia Kabaatan; 2008 id Amerika; 2009 id Afrika om 2011 id Timur Tanga.

Tiagak Ignatius Amaduwa Atigbi, songulun tulun Nigeria, nopo nga songulun i minoposuul do idea montok poposiliu 27 Manom monikid toun sabaagi Tadau Podtuongisan Sompomogunan. Numaan isio onuai pamagatangan montok sakadai dau ontok toun 2009. Wotik poinhimagon montok Tadau Podtuongisan Sompomogunan nopo nga Obulou.

Tudu toponsol nopo do Tadau Podtuongisan Sompomogunan nga montok poposotol do kapansalan podtuongisan id skala global. Suai ko mantad bagas ekonomi i noowit do podtuongisan kumaa toisoiso pogun, oponsol nogi ii montok mamarahung posorili sosial, pulitik om koubasanan doid pogun ngaawi.

Tudu toponsol nopo do Tadau Podtuongisan Sompomogunan nga montok manahak panatalan do kapansalan podtuongisan id skala global. Suai ko bagas ekonomi, manahak nogi o podtuongisan do rahung tagayo kumaa struktur sosial, pulitik om koubasanan toisoiso pogun om wilayah. Miampai manaandak tadau diti, minggoos o pogun ngaawi do poposotol do podtuongisan nopo nga okon ko pongusinan toomod nga kaanu nogi ii popoimbulai piromutan, kopirotian do mogikaakawo koubasanan om nogi mongunsub woyo potindohoi.

**Pogun mananwalai om tema montok Tadau Podtuongisan Sompomogunan**

## Sukuon

## Noputan labus
*World Tourism Day 
*Sangam University Bhilwara Rajasthan - World Tourism Day 2012
Casa Manila

**Casa Manila** nopo nga iso muzium id Intramuros i popokito kouyuuyuhon koposion kolonial ontok timpu kapanaladan Sepanyol id Filipina.

Boogian nopo do muzium diti nga iso bangunan watu om kayu i agayo, winonsoi kiikiro toun 1850, iso mantad tolu walai tagayo id Barrio San Luis (iso mantad apat kampung sandad id Intramuros) om poinladsong mihapak do San Agustin Church i kisajara om nosorilian do ralan Calle Real, General Luna, Cabildo om  Urdaneta. Dua walai tagayo suai id barrio dii nopo nga Los Hidalgos, kiikiro toun 1650, om Cuyugan Mansion, kiikiro toun 1890.

Casa Manila nopo nga kodolinan Walai San Nicolas mantad toun 1850-an i koumbal poinladsong id Calle Jaboneros. Arkitek nopo do Casa Manila nga i J. Ramon L. Faustmann.
Winonsoi kawagu ii di Imelda Marcos ontok toun 1980-an, poingimpou inus wonsoi kolonial Sepanyol.

## Sukuon


## Muzium insaru kakapon

## Noputan labus
* 
* Casa Manila Museum: A Description of Each Floor
* Intramuros: Revisit the Past in Casa Manila (Newsflash) 
* VLmp directory of museums
Taman Uhuru

**Tugu om Muzium Pogun Taman Uhuru** nopo nga iso taman pomuhandaman om muzium id Nairobi, Kenya i mamaramai kinagabasan mantad Empayar British ontok 12 Momuhau 1963. Hogot "uhuru" id suang Boros Swahili kirati do "kagabasan". Ii nopo nga kiwaa tolu poin kapansalan:

* Puun Mũgumo (*Ficus sycomorus)*, i pointanom kaka id kinoyonon do Union Jack, toi ko' lobi otopot nopo nga bagas Bondira Koloni Kenya, i pinolintuhun om pinoinsawat o Bondira Kenya. Kikapansalan nogi o puun diti montok Tulun Kikuyu.
* Tugu kahandaman kagabasan, i winonsoi ontok toun 1973, nopo nga iso tiang miampai kinawas duo nohopod om apat meter, monokong mipasang longon i mikambai om iso asang sabaagi panakatanda kababasan. Titik nopo diti nga mamaramai kohimaganan kagabasan ontok pitanga tuong, 12 Momuhau 1963. Mamaramit nogi ii koposilihan ponorikohon koiso Kenya, Jomo Kenyatta, ontok totuong dii. Id sampapaing tugu nopo diti nga kiwaa iso patung askar i masaan popoinsawat bondira Kenya.
* Iso waig sumobput i mamaramai "TDuo nohopod om limo toun Uhuru- tugu kababasan, liaih om pisompuruan".

## References
Tulun Tegua

Tulun **Tegua** toi ko' **Tecua** nopo nga tulun sandad id Colombia i momoguno boros Arawak om nopunso no ontok abad ko-19.

Wilayah Tulun Tegua nopo nga kohompit no mantad Macanal, Boyacá ponong kotonobon gisom Aguazul id kosilahon om mantad Berbeo id koibutan gisom Villanueva id kabaatan, id doliwan kosilahon Banjaran Kosilahon Andes Colombia.

Poinrontob o koilaan kokomoi tulun Tegua, nga numaan poopio dokumentasi dii do sarjana pra-moden miagal do i Lucas Fernández de Piedrahita, Basilio Fernández de Oviedo om Pedro Simón om ontok timpu moden i Javier Ocampo López om Pedro Gustavo Huertas Ramírez.

## Etimologi
Ngaran nopo do tulun Tegua, i kirati do "tanak kusai", baino nosiliu iso hogot id suang boros Sepanyol Colombia i kirati "dukun" toi ko' "bobolian", sumuku do toilaan aralom do tulun Tegua kokomoi rusap.

## Wilayah Tegua
Poingion o tulun Tegua id dolungan Bawang Lengupá boogian siriba om tanga id Banjaran Kosilahon Andes Colombia om nogi kinoyonon guas nulu (*Piedemonte*) kumaa hilo Llanos Orientales, miagal do wilayah id kakadayan Casanare ii no Recetor, Chámeza om Aguazul. Id boogian kabaatan, poingion o Tulun Guayupe, om id boogian kosilahon i miwolit miampai wilayah Tulun Achagua om boogian kotonobon om koibutan nopo nga ionon do Tulun Muisca. Tulun Tegua i poingion id kosilahon do Guatavita nopo nga mambayar do ufti kumaa Muisca. Nontodon nopo do tulun Tegua nga hilo id Campohermoso, Boyacá, kinoyonon do koluyungon Bawang Lengupá om Bawang Upía.

### Kakadayan i poinsuang id wilayah Tegua

## Katayadan
Minonuat i De Piedrahita do mimboros o tulun Tegua do boros i misuai om kiwaa kouroso' di misuai mantad do tulun Muisca.

Miagal di pinosuat di Pedro Simón, diet nopo do tulun Tegua nga kohompit no mantad luong, gula pomosuon, sada, coca om kasang. Mananom yolo do yuca (mundok) om momonsoi pai mantad mundok om kilau.

Manahak ponginruaian o monunuat sajara ontok abad ko-17 do songulun tondu Tegua kingaran do i *La Cardeñosa*, sabaagi tondu Tegua i olumis.

Piromutan koiso miampai tulun Tegua nopo nga ontok toun 1538 maya di Juan de San Martín. Ontok toun 1556, nokoimpuun o proses penginjilan montok poposiliu tulun Tegua do ugama Katolik.

Ngaran-ngaran nopo do luguan Tegua *[[Cacique|caciques]]* nga pinoguli sabaagi ngaran do ralan id Campohermoso; *Pirazica*, *Yayogua*, *Onayomba* om *Yapompo*.

## Intangai nogi
*Tulun Muisca
*Tulun U'wa
*Tulun Achagua, Tulun Guayupe

## Sukuon
Galerie Harfa

**Galerie Harfa** nopo nga iso longkod pomoli-molian id watas Libeň, Prague, Republik Czech. Kiwaa kiikiro 160 kadai hilo miampai ginayo 49,000 meter persegi (527,000 sq ft). Longkod nopo diti nga kiwaa taman kohiakan miampai tema dinosaur i ogingo hiri sawat do taap, i noukaban sontoun kalapas longkod pomoli-molian dii.

## Sajara
Noukaban o Galerie Harfa ontok 11 Milau 2010 sabaagi iso no longkod pomoli-molian i noukaban id Prague ontok dii. Ontok toun sumusuhut, noukaban iso taman kohiakan kitema dinosaur id sawat taap ii no .

## Moniniwa
Noukaban o Galerie Harfa miampai iso gelanggang kuhus ais id sawat taap om nogi mogikaakawo koumatan miagal do dobi otuu, pomolundus tobuk om bank. Haro nogi meda selera miampai kafe om restoran om nogi gymnasium.

Pinokuo hilo o Dewan Kemasyhuran Hoki Ais Czech solinaid walu toun gisom tinutupan ontok Mikat 2023.

## Abaabayan
Nosiliu o Harfa do kinoyonon pokitanan sajara olahraga Czech mantad Momuhau 2014 mondidikot Pialaan Olahraga Dalam Dewan Eropah 2015 (2015 European Athletics Indoor Championships), i pinaharo id O2 Arena hiri sampapaing. Nosiliu nogi o Harfa do mananwalai zon peminat montok Pialaan Pomogunan IIHF 2015 (2015 IIHF World Championship), i nokoindalan id Prague om Ostrava. Ontok toun 2023, nosiliu nogi ii do mananwalai miampot montok Pialaan Skuasy Republik Czech. Minapaanjul nogi o longkod diti do festival sukulat monikid toun mantad di kiikiro toun 2013.

## Padsakayan
Kiwaa o stesen metro Českomoravská id Wayaan B Metro Prague, i popotounda nogi koumatan baas kinoyonon. Tuundorongon trem *Divadlo Gong* om *Ocelářska* nogi nga miinsomok do Harfa. Stesen koritapuiPraha-Libeň nga osomok nogi mantad longkod pomoli-molian diti.

## Sukuon

## Noputan labus
Karyme Lozano

**Karyme Lozano**  (;nosusu miampai ngaran **Karyme Lucía Virginia Lozano Carreno** ontok 3 Ngiop 1978) nopo nga songulun mimingkono Mexico. Nokoumbal isido nokoimbulai doid tolu bolikan gulu majalah *Los 50 Mas Bellos* pinalabus do *People en Español*. Pinoingkakat om nakalantoi isido piipiro gaa Mimingkono Tondu Bobos Abantug kohompit no *[[Premios TVyNovelas]]* om *Las Palmas de Oro*.

## Kalaja
Lozano nopo nga songulun mimingkono Mexico i ointutunan om nokoimbulai id ogumu telenovela pinalabus do Televisa kohompit no *[[Volver a Empezar (telenovela)|Volver a Empezar]]* (1994), *[[Si Dios me quita la vida|Si Dios Me Quita La Vida]]* (1995), *[[Confidente de secundaria|Confidente de Secundaria]]* (1996), *[[Pueblo chico, infierno grande|Pueblo Chico, Infierno Grande]]* (1998),  *[[Amar Sin Límites]]*, siri *[[Tres mujeres]] 1999–2000*, *[[El Manantial]]*, *Niña amada mía* (pinosolimbou nogi id Univision) om telenovela Venevisión ii no *[[Soñar no Cuesta Nada]]*, i rinakam id Miami, Florida.

Nokoumbal isido mingkono id siri TV miagal do *[[Mujeres asesinas (2008 TV series)|Mujeres Asesinas]] (*HBO Latino*)* ontok timpu koduo, siri Colombia *[[Tiempo final|Tiempo Final]]* (Canal Fox), om*[[Mujer, Casos de la Vida Real]]*.

Koumbal nogi isido kohompit id teater maya pementasan miagal do *Anastasia*, *Cinderella* om *Grease*, miampai kono Sonia.

Ontok toun 2004, mingkono isido sabaagi kono toponsol id suang filim *Desnudos*, sabaagi artis i noumangan maya fizikal om mental do tambalut kusai dau, om nokopogowit o pinsingkanaan dii do kopoingkakatan disido montok Gaa Ariel.  

Ontok toun  2010, debut isido id suang filim id Amerika Syarikat maya *[[Cristiada (film)|For Greater Glory (Cristiada)]]* miampai di Eva Longoria om Andy Garcia. Sumusuhut, minonuat om minonuhu isido filim oniba koiso dau, *The True Meaning of Love*, i notorimo do piipiro festival filim id Amerika Syarikat.

Ontok toun 2017, nakaampayat i Karyme doid episod kolimpupuson timpu siri *[[Kevin Can Wait]]* id CBS miampai di Kevin James.

Obian i Karyme do Shoreline Management sabaagi mimingkono, monunuat om monunuhu.

## Filmografi

## Gaa om kopoingkakatan

### Premios TVyNovelas

## Sukuon

## Noputan labus
* 
* Karyme Lozano  - official website
Uinyeo Dae Jang Geum

**Uinyeo Dae Jang Geum** nopo nga' iso siri televisyen Korea Selatan id timpu dumontol, miampai i Lee Young-ae sabaagi mimingkono tapangkal. Iti nopo nga tumanud do susuyan di Jang-geum, i nokosiliu do dokutul tondu kumoiso montok raja. Om napalan no do posoliwanon o susuyan diti ontok toun 2025.

## Mimingkono om kono

* Lee Young-ae sabaagi Jang-geum

: *Uinyeo*.

## Koposoliwanan

### Kopoingkakatan
Antakan di Mahas 2023, pinopoilo i Fantagio do minandalongon i Lee Young-ae do kontrak montok sumingkono do drama i polobuson ontok toun 2025.

Antakan di Milatok 2024, pinoporuput i Kim Tae-ho mantad DealSite do i Fantagio nopo nga mamalan montok melabur ₩15.1 bilion, toi ko' somok do 75% mantad pembiayaan, kumaa siri sajara 24 episod. Antakan do wulan di miagal, wagu diti, minanandalongon i Fantagio miampai songulun monunuat montok siri diti om ponggambaran filem nopo nga nokotimpuun di Gumas 2024. 

### Mimingkono
Pinopoilo nogi i Fantagio do i Lee Young-ae nopo nga moningkono kawagu kono otutunan kopio disido montok siri diti. Piipiro mimingkono toponsol nogi nga pointopot no do kohino.

## Sukuon
*

## Noputan labus

*
Comhairle na nÓg

**Comhairle na nÓg** (Boros Inggilis: *youth council*) nopo nga majlis komulakan i haro id 31 kinoyonon id Ireland, i manahak do kosiwatan kumaa komulakan id Ireland do mampayat id suang koburuon perkhidmatan om dasar kinoyonon. Comhairle na nÓg nopo nga montok komulakan kiumul 12 gisom 18 id suang pondidikan pintangaan om manahak diolo liwang popokomi kokomoi isu, dasar om perkhidmatan i mamarahung diolo id kinoyonon sondii tu aiso mekanisme kopomilian diolo montok popokomi tua' pomusarahan diolo.

Popotounda ii do platform montok komulakan do mitimbungak kokomoi kobolingkaangan nasional om kinoyonon i oponsol montok diolo.

Nookunan o Comhairle na nÓg sabaagi struktur nokoimagon do Porinta Ireland montok pakawasa komulakan do mampayat doid koburuon dasar om perkhidmatan. Ahal nopo diti nga ingkaa mooi kohompit o komulakan montok mombontuk dsar om nogi perkhidmatan.

## Sajara

### Koponuridangan
Ontok toun 2002, tinuridong o Comhairle na nÓg do City and County Development Boards id monikid 32 kinoyonon puru kikuasa kinoyonon, sabaagi soboogian mantad Strategi Tangaanak Kabansaan (National Children's Strategy). Minonuridong o Jabatan Tangaanak om Hal Ehwal Komulakan toi ko' The Department of Children and Youth Affairs (DYCA) do Comhairle na nÓg montok manahak kosiwatan kumaa komulakan montok momonsoi kosimbanon id kinoyonon wilayah diolo.

### Pongintangan 2005 do DYCA
Iso pongintangan kawagu do Comhairle na nÓg, i pinatahak do Upis Montiri montok Tangaanak om Hal Ehwal Komulakan toi ko' Office of the Minister for Children and Youth Affairs (OMCYA) nakaanu pongintangan do ogumu mantad 31 Comhairle na nÓg id Ireland i au kibagas id suang popohompit do komulan. Pongintigasan ruputan dii okito id siriba."koubasanan pointongkop pogun nopo nga mogisuai-suai om atalang kopio ii, doid kualiti abaabayan Comhairle na nÓg om nogi ginumu mogititimung o komulakan montok popokomi pomuandaman diolo om nogi papatantu orongou ii"Ahal nopo diti nga nokopogowit do koponuridangan Tinimungan Papapanau Comhairle na nÓg (Comhairle na nÓg Implementation Group) ontok Mahas 2006, moi do koindalan o Comhairle na nÓg miampai kibagas.

## Dáil na nÓg
Papaanjul o kotinanan diti do Dáil na nÓg, ii no Pitimungan Komulakan Kabansaan id  Leinster house monikid toun. Puru nopo dau nga mongobi kinoyonon kopomilian Dáil id suang sesi pleno.

## Persidangan Komulakan Monikid Toun
Monikid toun, papaharo o monikid Comhairle na nÓg do Persidangan Komulakan Tikid Toun toi ko' Annual Youth Conference (AYC) ontok wulan Manom toi ko' Gumas. Alapon oinsanan komulakan mantad sikul kinoyonon toi ko' tinimungan komulakan. Pilion iso jawatankuasa Comhairle na nÓg maya persidangan dii.

Maso AYC, momili o komulakan ngaawi do uhu/topik i oponsol montok diolo. Topik nopo dii nga osiliu panatalan do jawatankuasa montok toun sumusuhut.

## Sukuon
Gimjang

**Gimjang,** ija'on nogi sabaagi ***kimjang'',''' nopo nga proses tradisional montok popotounda om momosou do kimchi, taakanon mantad kinotuan i binosou momoguno rempah Korea, maamaso timpu tosogit. Maamaso timpu talasu, kimchi nopo nga winonsoi miampai segar, mantad kinotuan kitimpu. Solinaid sonwulan, tumimpuun do wulan kohopod toun dii, popotounda o tulun ginumuan do soginumu tagayo do kimchi i korungod solinaid do timpu tosogit.

Nakatayad o Gimjang sabaagi [[Tinungkusan Koubasanan Au Ketara UNESCO]] di Momuhau 2013 om [[Harta Koubasanan Au Ketara Korea]] i ko-133.

== Sajara ==
Milo akanon o kimchi miampai somok do toinsanan taakanon om soboogian toponsol id koubasanan do Korea. Nokotimpuun o resipi diti lobi kuang abad ko-13, winonsoi mantad kinotuan, jeruk, om miampai do tusi toi ko' linongot do alkohol om tusi. Pinoruhang o lado taragang di abad ko-17. Kimchi timpu nokoburu nopo nga koubasan no wonsoyon mantad kubis napa om lubak topurak, sundung pia ogumu o kawo; haro nogi kaanto i kisuang do lubak, roun bawang, lubak topurak om bawang topurak.

== Proses ==
Antakan do timpu tosogit wulan Milau, ogumu tanom id tindohuon om pasar, om tumimpuun o proses gimjang. Kalaja intensif buruh nopo nga piilangan miampai pagankan, koobpinayan om sombol. Tumimung yolo montok momutul do kinotuan, momolidang om momoruhang do tusi montok popotimpuun do proses momosou.***'

Kowoowoyoon do kimchi nopo nga kirati do kaaga iti montok poopion miampai timpu do talaid; sokiro adalaan sinogit, kumodou, sokiro adalaan do alasu, obosou, om kosiliu do oonsom. Ponolibamban miampai tradisional, pogulu do haro kaban posogitan nopo nga maya popoopi do kimchi id suang do kakanan saalom do tana, polobongon gisom id liou do kakanan montok mongilag do kokodou.***' Soira osiriba o suhu id siriba do 0 °C, undarangan o pomosohon om aweton o taakanon; tumimpuun kaagu o proses diti kalapas do koingkawas o suhu maamaso timpu mongusak.

Taau do kimchi di osingud kopio kaanu do momorumbak produk suai id suang do kaban posogitan. Sundung pia do nokoburu no montok poposogit, adat gimjang nopo nga potilombuson kasari. Iti nopo nga nokosiliu do ahal di noubasanan id kakadayan-kakadayan tagayo montok tulun ginumuan popoopi do balang tagayo kimchi i bosohon id balkoni.***' Nosiliu nogi iti do koubasanan montok haro om momoguno do kaban posogitan sekunder i winonsoi poimbida montok popoopi do kimchi.

## Sukuon

*농과대학 응용식물학부 원예학전공 시설원예학ㆍ채소원예 김장 설명
Katedral Jeondong

**Katedral Jeondong** (Boros Korea:전동성당) ointutunan nogi sabaagi **Katedral Laid Jeondong** om baino sabaagi **Gereja Jeondong Francis Xavier** nopo nga iso gereja Katolik i oponsol hilo Jeonju, Korea Kabaatan.

Bangunan katedral kigaya Roman-Byzantine diti tinuridong id pialatan toun 1908 om 1914 di Victor Louis Poisnel (1855–1925). Ii nopo nga id siriba wilayah om pongintangan di François-Xavier Baudounet (1859–1915), songulun paado Perancis i nosusu id Mostuéjouls, Aveyron — kinoyonon id nombo ogumu tutumanud Kristian i napatai sabaagi martir. Gereja nopo diti i poinladosng id longkod kakadayan pointoning Kampung Hanok Jeonju tradisional, nopo nga iso kinoyonon kisajara (KB) numbul 288.

Timpu nopo baino nga nosiliu do gereja paroki, poinsuang o katedral diti id suang wilayah Keuskupan Jeonju (*Dioecesis Ieoniuensis* toi ko' 전주 교구).

Tadika Sacred Heart nopo nga iso koumatan i miromut miampai katedral dii, om  (bagas sinikulan di Wheein om Hwasa) om  i miinsomok.

## Sukuon
Muzium Silhak

**Muzium Silhak** (Korea: 실학박물관) nopo nga iso muzium id Namyangju, Korea Kabaatan. Muzium nopo diti nga poimbida montok ponoriukan kokomi koburuon sajara Korea Kabaatan. 

## Sajara
Minimpuun o kapamansayan do muzium diti ontok toun 2004. pinohimagon o muzium diti ontok 23 Mahas 2009. Mantad toun 2016, nosiliu o muzium diti soboogian mantad platform Google Arts and Culture. Suai ko ii, ontok toun 2019, minapasarabak o muzium diri do program pondidikan montok tulun ginumuan.

## Koleksi
Muzium nopo diti nga kiwaa koilaan kokomoi mogisuusuai koinwoguan ekonomi id Korea, om nogi artifak kigatang sajara miagal do kompas, buuk laid om peta pomogunan toun 1708 i winonsoi do paganakan Joseon. Popokito nogi o muzium diti do geografi om astronomi Korea. Id boogian astronomi, kiwaa skrin interaktif doid muzium diti i pakawasa tombului mongintong mogikaakawo buruj rombituon, om nogi artifak miagal do glob pomogunan purba. Muzium nogi diti nga kiwaa pokitanan kokomoi koburuon pomutanaman om industri Korea.

## Intangai nogi

* :ko:실학박물관: Artikel Wikipedia Korea kokomoi **Muzium Silhak**

## Sukuon
Taebaeksan

**Taebaeksan**, otutunan nogi sabaagi **Nulu Taebaeksan** toi ko' **Nulu** Taebaek, nopo nga iso nuluhon id Korea Selatan miampai piipiro timpak toponsol id banjaran nulu Taebaek (id suang do geografi gaya Kotonobon), toi ko' Banjaran Taebaek Jeongmaek ( id suang do geografi gaya Korea). Iti nopo nga iso nuluhon toponsol id banjalan nulu Baekdu-daegan, titik hinonggo kumilong kumaa kotonobon katalib do pamanahon poingompus do kotogisan kosilahon Korea montok sinodu di tosodu. Poingompus o wilayah diti mantad Taebaek id Watas Yeongwol-gun, Wilayah Gangwon-do kumaa Watas Bonghwa-gun, Wilayah Gyeongsangbuk-do, om nakatatap sabaagi taman pogun ko-22 Korea Selatan di 22 Magus 2016. Miampai kinawas do 1,566.7 m (5,140 kaki).

## Pamagayat
Kuil Manggyeongsa id Hyeol-dong Taebaek, Watas Yeongwol-gun, Wilayah Gangwon-do id kinawas do 1,460 meter id Taebaeksan, nopo nga iso kuil i winonsoi montok momuhondom do patung Bodhisattva. Winonsoi iti di Jajang, songulun sami Dinasti Silla. "Dragon Spring" id totobon sumuang do kuil nopo nga otutunan sabaagi tudan-udan bobos takawas id Korea Selatan.

Wayaan id timpak Taebaeksan nopo nga ponokowalai montok mogikaakawo susumuni azalea om puun yew purba, poposiliu do timpu mongusak (montok tusak) om timpu tosogit (montok fros rime id puun mogibooborilit) nopo nga kosudong kopio do tombuluyon. Timpak bobos takawas nogi nga popoion do Cheonjedan, iso mezbah Shamanist purba.

Wayaan sumuang tapangkal Danggol nogi nga nokosiliu luguan walai montok karamayan sajli tounan om muzium pogihuman watu tangud.

## Intangai nogi

* Nuludan do nuluhon id Korea

## Sukuon

## Noputan labus
* Taebaeksan National Park
* Taebaeksan Provincial Park (태백산도립공원) by Visit Korea
* Snow Festival by Taebaek City Hall 
* Taebaeksan Mountain Snow Festival (태백산 눈축제) by Visit Korea, 2015
* Taebaek-san, the ultra-holy Grand White Mountain
* The Baekdu-daegan Mountain-system
Jajang

**Jajang** (590–658) nopo nga songulun bhikkhu i nosusu sabaagi Kim Seonjong, id suang do paganakan diraja Kim, id kerajaan Silla. Isio nopo nga noroitan sabaagi pongimpohon do kuil Tongdosa di 646 CE, miinsomok do kinoyonon di otutunan sabaagi Busan, Korea Selatan id timpu baino, popoindalan do tonggungan di toponsol id suang do ponorimoon ugama Buddha sabaagi ugama kabansaan Silla. Biografi disio nopo nga pinosusui id suang do antologi Buddhisme Korea: "Jogye Culture Web", Vol 10.

Gyeyul om Yuljong, toi ko' Vinaya id suang do boros Sanskrit) tarekat monastik, i nimpohon di Gyeomik montok ponoriukan om kopoindalanan do śīla (yuljang) "disiplin moral" toi ko' "disiplin") i natagak kalapas do kinorotuon Baekje. Kalapas disio, pinoingkakat kawagu di Jajang o pomorintaan Gyeyul om minomonsoi do kuil Woljeongsa di toun 643 mantad Ponuhuan Jogye Buddhisme Korea id piras kosilahon Odaesan id Watas Pyeongchang timpu baino, nosusu id Silla sabaagi songulun kiusin (jin'gol). Nokotorimo i Jajang do relik tulang mahkota Buddha, bagas di Śarīra om jubah kapantangan. Tinumombului nogi isio do Kuil Yunju hinonggo minion isio gisom ginumuli kawagu id Silla maamaso 643 CE.

## Pinludaan
Di toun 636, minamanau i Jajang kumaa China montok minsingilo mantad do mongingia Buddha dinasti Tang China, solinaid do turu toun om nokosiliu do taeguksa (Pendeta Agung) soira nokouli, nokotorimo do kapantangan bobos takawas mantad Permaisuri Seondeok.

## Harta
Soira nokoguli i Jajang mantad China, nonuan isio do khazanah suci i akawas gatang: serpihan tengkorak Buddha Sakyamuni i otopot, tompurung pengemis kayu om jubah monastik Buddha, om 100 mantad "sarira" Buddha (kibontuk do manik miagal do mutiara toi ko kristal i noroitan do nokito id tangud rohani Buddha di tinutudan.)

## Reputasi
Gama do kadarakasan, pinsuhuon isio do Raja montok maganu kedudukan tonggungan id mahkamah. Insaru mangada i Jajang do pokionuon dii, om nonuan di Raja do duo pomilian: " Sokiro au ko monorimo jawatan rasmi di tahakon ku, putulon ku tulu nu tu' au taat." Simbar di Jajang " Orohian oku nogi apatai mantad ko' poimpasi om tumanud do porinta Buddha solinaid sangadau mantad koposion solinaid hatus toun." Nokito di raja o kadarakasan tutok di Jajang om monongkiala, om pinapasaga do kakal i Jajang sabaagi sami.

## Kuil
Minogimpohon nogi i Jajang do ogumu kuil, nga Tongdosa nopo nga iso mantad Tolu Kuil Permata Korea, i noroitan sabaagi toponsol.

Kuil nota: 

* Magoksa di 640 toi ko' 642
* Bongjeongam (Phoenix Bower Hermitage) di 642
* Sangwonsa di 643
* Oseam di toun 643
* Woljeongsa di toun 643
* Tongdosa di toun 646.
* Sinheungsa di 652
* Kuil Manggyeongsa id Taebaek id NuluTaebaek

## Intangai nogi nogi

* Transmisi Ralab sutera ugama Buddha
* Buddhisme id Korea
* Ugama Hindu id Korea
* Pason Jogye
* Gyeomik
* Gyeyul
* Sangha
* Śarīra
* śīla
* Tongdosa
* Vinaya

## Sukuon
Yukgaejang

***Yukgaejang*** (Korea: 육개장) toi ko' **sup daging sapi opodos** nopo nga nansakan Korea id bontuk sup opodos i winonsoi mantad tonsi sapi sininsib tinotok miampai roun bawang om kakamot suai i numaan tonoko miampai timpu di alaid. Ii nopo nga kawo do *[[gomguk]]*, toi ko' sup apakat, om i nopo di laid nga posurungon id suang nansakan istana diraja Korea. Nansakan nopo diti nga kiwaa khasiat om ointutunan gama do roso dau i alasu om opodos.

Suai ko ii, koubasanan nopo nga akanon o *yukgaejang* do tulun di ohuyan gama linasu ontok timpu alasu sabaagi laang manamong kolidasan om popotonduli kagarasan diolo.

Suai ko tonsi sapi i numaan kiniso', roun bawang om waig, koubasanan nopo nga kiwaa nogi o tauge, *[[gosari]]* (tunduk pakis), *torandae* (guas guol), bawang noorib, *[[dangmyeon]]* (mi woih, serbuk lado, bawang topurak, linsou perilla (lohowon nogi sabaagi linsou bijan liar), kisap, tumau (miak bijan om/toi ko' miak kinotuan), lado oitom, om silaon id nansakan diti. Milo nogi gunoon o miak lado. Koubasanan nopo nga posurungon o *Yukgaejang* miampai iso mangkuk takano om kimchi.

## Sajara
Nontodon nopo etimologi do *yukgaejang* nga *gaejang* (Korea: 개장), ii no tinanok tonsi tasu ("개") i noonsok miampai sos opodos om mogikaakawo herba montok mongidu kosingudan tonsi dii. Winonsoi o *Yukgaejang* sabaagi variasi ponowoli poingimpou tonsi sapi montok diolo i au aanangan mangakan tonsi tasu, miampai hogot *yuk* (肉, *tonsi*) i gunoon sabaagi metonim montok tonsi sapi.

Rekod kulinari koiso kokomoi *yukgaejang* nopo nga nokoimbulai id *Kyugonyoram* (규곤요람; 閨壼要覽), iso buuk mogonsok miampai ponuatan Hangul i sinuat ontok koimpuunon 1800-an. Maso nopo kapanaladan Jepun, iso kawo nansakan mantad Daegu i ointutunan sabaagi *Daegutang* (대구탕; 大邱湯) mimpuun do ointutunan. Soira ouhan do maganu tonsi sapi, noowit o nansakan diti kumaa hilo Seoul maya kapamansayan do Gyeongbu Line, om nokotongkop di id Korea.

## Kawo

Milo nogi potoundaon o nansakan diti momoguno manuk sabaagi ponowoli do tonsi sapi, om id suang ahal diti lohowon ii sabaagi *dak-yukgaejang* toi ko' *dakgaejang*.

## Intangai nogi

* Gomguk
* Goulash
* Fisherman's Soup
* List of beef dishes

## Sukuon

* Yukgaejang at Doosan Encyclopedia
* Yukgaejang at Korean Culture Encyclopedia

## Noputan labus
Katedral Skara

**Katedral Skara** nopo nga iso gereja id kakadayan tagayo Skara, Sweden. Katedral nopo diti nga tionon montok do uskup Keuskupan Skara mantad Gereja Sweden .

## Sajara
Noilaan o sajara dau mantad abad ko-10 nga kopokitanan dinondo maya do gaya Gothic nopo nga mantad abad ko-13. Nokotimpuun o koir diti di koimpunon abad ko-13, om nobontuk o transept om nave kalapas iso abad potilombus. Norumbak o katedral dii om insaru wonsoyon, poposiliu do kokitanan di lobi nokoburu. Antakan di toun 1970-an, nonuan iti do fasad kabaatan barok. Reka bontuk Gothic Revival nopo nga nokontimpuun maamaso ponondulian di 1886-1894 id siriba do arkitek Helgo Zettervall (1831–1907). Menara mitapus di apatau pogulu dii nopo nga nonuan do menara Gothic runcing.

37 titigaon mozek kaca kiwarana nopo nga winonsoi di Bo Beskow (1906-1989) miampai tuhup di glazier Gustav Ringström id pialatan do toun1945 om 1976. Kogumuan do motif nopo nga alkitabiah, nga duo tulun suci mantad Sweden, i Bridget mantad Sweden om i Helena mantad Skövde nogi nga pinosuang. Aiso o titigaon gereja mantad timpu piintangaan do nogompi.

Kiwaa apat lunsing id duo menara ponong kotonobon. Menara koibutan nopo nga kilunsing tagayo, pinataam di toun 1725 om pinagayo di toun 1785, om tolu lunsing di lobi okoro pinataid id menara kabaatan. Ninaru do gereja nopo nga 65 meter om 63 meter o kinawas.

Kiwaa lobong timpu pintangaan id gereja diti, i norubaan di toun 1949 kalapas nolobong id siriba watu mantad po di abad ko-13. Iso lobong, i kitongkurak, nokito id suang do lobong, i poinladsong id suang do boogian bobos otuo (abad ko-10) id katedral. Piipiro niadaan struktur sandad do abad ko-10 nga kakal po okito id suang do lobong dii.

## Galeri

Fail:Altare_02.JPG|Altar
Fail:Skara_domkyrka,_den_20_aug_2006,_bild_6.JPG|Nave
Fail:Skara_domkyrka,_den_20_aug_2006,_bild_20.JPG|Wayaan sumuang id transept utara 
Fail:Skara_domkyrka_4_profeter.jpg|Patung 4 nabi 
Fail:Skara_domkyrka,_den_20_aug_2006,_bild_21.JPG|Titiaon Chancel
Fail:Predikstol_03.JPG|Mimbar
Fail:Skara_domkyrka,_den_20_aug_2006,_bild_14.JPG|Watu Relief (abad ko-12)
Fail:Waldemar_of_Sweden_(1240s)_bust_2009_Skara_(2).jpg|Patung potret Raja Valdemar 


## Nuut

## Sukuon

## Toud Suai

* Wideen, Harald (1993)  *Skara Domkyrka, kort historik och vägledning* (Stockholm: Kungl. Vetenskaps- och vitterhets-samhället) 
*Beskow, Bo (1985)  *Ny himmel, ny jord : en bok om Bo Beskows fönster i Skara domkyrka* (Stockholm: Legenda)   

## Noputan labus
* Skara Domkyrka official website
Kosinggaan Karamunsing

**Kosinggaan Karamunsing** nopo nga' iso longkod pomolian id Dondoung Kinabalu, Sabah, Molisia. Kosinggaan dii nopo iso mantad i tongo longkod pomolian osuab id Sabah, miampai Pusod Longkod (*Centre Point*) om Hintuun Kagabasan (*Wisma Merdeka*). Ointutunan o kosinggaan diti tu' mamadung do ogumu kotosdorud om laguwagu kopoilaan (IT).

## Intangai nogi

* Hintuun Kagabasan (*Wisma Merdeka*)
* Dondoung Kinabalu
* The Skybridge City Centre Kota Kinabalu
* Anjung Kinabalu
* Timbodion Nabalu
* Kundasang
* Pusod Longkod (*Centre Point*)

## Sukuon
Gua Mau-Mau

**Gua Mau Mau** nopo nga poinladsong miinsok do Nanyuki, lobi kuang 199.2 km id Koibutan Kotonobon Nairobi id Wilayah Tanga Kenya, gunoon sabaagi kinoyonon lumisok do Susumangod Osinggawa Kenya maamaso Pemberontakan Mau Mau di toun 1952 gisom 1960. Poinladsong iti lobi kuang 18 km kumaa kabaatan khatulistiwa id Taman Pogun Nulu Kenya di akapal.

## Sajara
Nabantalan o gua diti di toun 1953 do susumangod kagabasan Mau Mau i sumangod do kerajaan kolonial British kalapas do pongisytiharan Darurat di toun 1952. Binadil iti do tantara British di toun 1959 kalapas noilaan o kinoyonon diti mantad surupu Tantara Tindal om Kosinggawaan. Lobi kuang 200 tulun napatai id suang do gua dii maamaso pinamabadilan, om rata diolo nopo nga kakal po okito id kinapayangan. Nokowarta iti di toun 2003 do Muzium Kenya om nokoisytihar do monumen kabansaan.

## Sukuon

## Noputan labus
# Nairobi River Mau Mau Cave
# Museums of Kenya
Taman Pogun Nulu Kenya

**Taman Pogun Nulu Kenya** nopo nga taman pogun id Kenya i nokohimagon di toun 1949 id posorili do Nulu Kenya montok mongumolig do winoun posorili om suang talun. Iti nogi nga tudan-udan montok kopomogunaan waig id kinoyonon diti.

## Sajara
Id kotimpuunon, iti nopo nga talun pinoopi, pogulu do pinoilo sabaagi taman pogun. Maamaso di, nosorili o taman pogun diti do talun pinoopi. Antakan di Ngiop 1978, nokohimagon o kinoyonon diti sabaagi Rizab Biosfera UNESCO. Piniamung o taman pogun om talun pinoopi diti sumiliu do Tapak Tinungkusan Pogun UNESCO di toun 1997.

Kiwaa 4 sabap do kerajaan Kenya montok pinapaharo do taman pogun om id posorili do Nulu Kenya. Iti nopo nga kapansalan podtuongisan montok ekonomi songkinoyonon om pogun, montok manamong do kogingohon posoroli, montok monginsonong do biodiversiti id suang do taman, om montok manamong do tudan-udan montok kinoyonon posorili.

## Kinoyonon
Taman Pogun Nulu Kenya nopo nga kilinaab do 715 km2 (276 sq bt), i kogumuan no id sawat do garis kontur 3,000 m (9,800 kaki). Linaab do talun pinoopi nopo nga 705 km2 (272 sq bt). Sokiro piomungon, kinoyonon do Tapak Tinungkusan Pogun UNESCO nopo nga 1,420 km2 (550 batu persegi).

Enapan nulu kitapui id tana psorili om waig di togumu i lumuyung mantad sulup nopo nga poposiliu do kinoyonon di kosudong montok pomutanaman.

## Fauna
Soboogian tokoro piolitan do taman diti nopo nga miinsomok do kinoyonon do mogiigion om kiwaa tansar lotirik montok mongolig do godingan mantad kinoyonon pomutanaman id posorili. Id kinoyonon di lobi tosiriba, colobus oitom-opurak om kara suai, om karabau Cape nopo nga ogumu. Antakan di toun 1993, songinan mondou tontoluhan miampai winagat 272 kg (600 paun) binadil miinsomok do nuluhon dii.

## Intangai nogi

* Katayadan Tapak Tinungkusan Pogun id Kenya
* Kosilahon Afrika
* Suang talun id Kenya

## References

## Noputan labus
* UNESCO Natural Site Data Sheet
Nulu Magdalena

**Nulu Magdalena** nopo nga iso nulu kitapui i poinladsong id Boogian Tawau, Sabah, Malaysia. Kinawas do nulu diti nopo nga lobi kuang 1,210 meter (4,298 kaki). Nulu Magdalena diti nopo nga poinladsong id numbul ko-24 mantad 5,270 timpak id Malaysia om kinoyonon ko-6 mantad 383 timpak nulu id Sabah.

## Sajara
Mantad po di 1979, nokosiliu o nulu diti do soboogian mantad ko' Taman Bukit Tawau. Ababayan sumuang do talun nopo nga potoundaon do taman diti, hinonggo wayaan id talun diti nogi nga kumaa do Nulu Lucia om Nulu Maria.

## Intangai nogi

* Katayadan do nulu kitapui id Malaysia

## Sukuon
Katayadan do nulu kitapui id Malaysia

Kiwaa piipiro nulu kitapui id pogun Malaysia, om kogumuan nopo nga poinladsong id pogun Sabah.

## Intangai nogi

* Katayadan do nuluhon id Malaysia

## Sukuon


## Pambasa'an potilombus
Nulu Lucia

**Nulu Lucia** nopo nga iso nuluhon kon nulu kitapui i poinladsong id Boogian Tawau, Sabah, Malaysia. Kinawas do nulu diti nopo nga lobi kuang 1,201 meter (3,940 kaki).

## Geologi
Nobontuk o nulu diti maya do nulu pogun Pleistosen di nokodori. Miampai do Nulu Maria id kinoyonon nulu kitapui Tawau, nuluhon-nuluhon diti nopo nga nowonsoi mantad do dacite Pleistosen.

## Sajara
Mantad di toun 1979, nokosiliu o nulu diti do soboogian mantad ko' Taman Nulu Tawau. Ababayan sumuang do talun nogi nga potounda'on do taman diti miampai ralan i milo nogi kumaa do Nulu Magdalena om Nulu Maria.

## Intangai nogi

* Katayadan do nulu kitapui id Malaysia

## Sukuon
Nulu Maria (Malaysia)

**Nulu Maria** nopo nga iso nulu kon nulu kitapui i poinladsong id Boogian Tawau Sabah, Malaysia. Kinawas do nulu diti nopo nga lobi kuang 1,067 meter (3,501 kaki).

## Geologi
Nobontuk o nulu diti maya nulu kitapui Pleistosen di nokodori, i minanakadai kumaa woyo topografi di lobi okito id Semenanjung Semporna om kinoyonon id posorili. Miampai do Nulu Lucia id gana nulu kitapui Tawau, konuluhan diti nopo nga nowonsoi mantad do dasit Pleistosen. Timpak do nulu id posorili dau nopo nga nokoluput sabaagi kaanu popotounda do tenaga milo inwoguan miagal do kuasa geoterma.

## Sajara
Mantad po di toun 1979, nokosiliu o nulu diti sabaagi soboogian mantad ko' Taman Nulu Tawau. Ababayan sumuang id talun nopo nga potoundaon do taman, hinonggo wayaan do talun dii nogi nga kumaa do Nulu Lucia om Nulu Magdalena.

## Intangai nogi

* Katayadan do nulu kitapui id Malaysia

## Sukuon
Nulu Yong Belar

**Nulu Yong Belar** nopo nga iso nuluhon id piolitan do Kelantan om Perak id Konuluhan Titiwangsa, Malaysia. Timpak dau nopo nga lobi kuang 2,181 mantad sawat tipong rahat, poposiliu do nulu kotolu di bobos takawas id Semenanjung Malaysia, id dohuri do Nulu Tahan om Nulu Korbu, i poinladsong id 8km kumaa koibutan.

## Intangai nogi

* Katayadan do nulu id Malaysia
* Katayadan do ultras id Asia Kabaatan Kosilahon (Asia Tenggara)

## Sukuon



## Noputan labus

* "Gunung Yong Belar, Malaysia" on Peakbagger
Nulu Sinsing

**Nulu Sinsing** (Melayu: Gunung Sinsing) nopo nga nuluhon id Boogian Kotonobon do Sabah, Malaysia. Iti nopo nga timpak kotolu bobos takawas id pogun diti, miampai 2,603 meter (8540 kaki).

## Sukuon
Banjaran Trusmadi

**Banjaran Trusmadi** toi ko' **Banjaran Trus Madi** nopo nga banjaran nuluhon id Boogian Pisuk om soboogian do Boogian Karahatan Kotonobon Sabah, Malaysia, i nogi popisuai do karahatan kotonobon om kosilahon Sabah suai' ko konuluhan do Banjaran Crocker. Miampai ninaru lobi kuang 80 kilometer, julat nopo nga kohompit no do timpak koduo bobos takawas id pogun Sabah, Nulu Trusmadi, kalapas do nopungaranan.

## Geologi
Geologi do banjaran diti nopo nga mantad pombontukan tertier watu burutak, syal om argilit miampai saralom kuarsit, watu pasir, watu lodak om breksi watu kapur. Kowoowoyoon fizikal julat nopo nga abaagi kumaa lembah otidong tisan om rabung kijambul di oogot i nopiada mantad do Crocker maya do dataran Tambunan-Keningau-Tenom. Kifungsi iti sabaagi panagahan do waig di oponsol montok kogumuan kotinanan waig miagal do bawang Kinabatangan, Labuk, Liwagu om Pegalan. Kinoyonon panagahan do waig di bobos tagayo nopo nga saraya do Bawang Pegalan miampai piipiro bawang tokoro miagal do Ambual, Kaingaran, Keinop, Linsudon, Mailo, Monsok, Sembuan, Sungei om Sook i lumuyung kumaa kotonobon kumaa id Rahat China Kabaatan, om panagahan tongokoro nopo nga mantad do piipiro bawang tokoro Liwagu i lumuyung kumaa Rahat Sulu.

## Kopogikaakawaan biologi
Miampai kinawas di lobi akawas, julat diti popomilo do banjaran diti do sunian montok lobi kuang 172 kawo pakis id suang do 75 genera om 23 paganakan. Tumanud do pongintangan 2012 id Talun Pinoopi Trusmadi, hinonggo poinladsong o julat dii, soginumu 36 kawo mamalia, 144 kawo tombolog kohompit no duo kawo reptilia om iso kawo do kolibambang i nokorikud. Iti nopo nga kinoyonon koduo toponsol montok endemik Borneo om kawo konuluhan kalapas do Kinabalu montok tombolog di oruhai no opunso maya global miagal do kondiu ular-gunung (Spilornis kinabaluensis) om bonong kabang Borneo i oruhai no do opunso (Batrachostomus mixtus).

## Sukuon
Festival George Town

**Festival** **George Town** nopo nga iso festival koubasanan monikid toun i pohoroon id George Town hilo Pulau Pinang, Malaysia.

Pinohimagon ontok toun 2010, ti nopo timpuunon po nga pinosuul o festival diti montok mamaramai kookunan do George Town sabaagi Tapak Tungkus Pomogunan UNESCO. Mantad dii, nokoburu ii nosiliu iso "*abaabayan inus toponsol Asia*", minamagayat kiikiro  250,000 tutumombului ontok toun 2015.

## Sajara

Ontok toun 2009, George Town World Heritage Incorporated, iso organisasi id siriba kotoinaan porinta pogun i kitonggungan do mongintong om popointutun tungkus kakadayan diti, minapaharo iso festival sangadau poimponu montok momuhindom kookunan teras kisajara George Town sabaagi UNESCO World Heritage Site ontok toun nokopogulu. Nounsub do kalantayan abaabayan dii, pinosogu iso festival di lobi anaru solinaid sonwulan ontok toun 2010. Joe Sidek, songulun artis Malaysia di ointutunan, pinosiliu do mononoina festival dii.

Sundung kiwaa kobolingkaangan kousinan, nokoindalan o abaabayan dii poingompus wulan Madas 2010. Mantad dii, pohoroon o festival inus diti monikid toun miampai abaabayan ngaawi i momoguno seni bina tungkus kakadayan sabaagi kinoyonon kopokitanan. Edisi 2014 nakagayat soginumu 218,355 tutumombului, om nokoingkawas o ginumu diti kumaa 250,000 ontok toun sumusuhut.

## Kointalangan program festival
Pohoroon o Festival George Town montok mamaramai om momogompi inus, koubasanan om nogi tungkus kinoyonon. Kosolimbahan inus kohompit no sayau, muzik om teater om nogi pokitanan fotografi om tungkud nga onuan nogi panatalan id suang festival diti.

Sundung do festival inus i koindalan solinaid sonwulan diti koubasan nopo nga buruanon do artis antarabansa, kogumuan nopo kosolimbahan nga mantad artis kinoyonon. Suai ko ii, osiliu nogi o festival inus diti do solunsug montok popointutun inus koubasanan serantau. Sabaagi poomitanan, edisi 2014 popokito piipiro kosolimbahan do artis Singapura i popokito koubasanan piilangan do duo kakadayan Negeri-Negeri Selat dii, om ontok ton 2017, nimpuunan o festival diti miampai piomungan kosolimbahan muzik mantad pointongkop Asia Tenggara.

## Piuhupan kopolobusan miampai OzAsia Festival 2019

Ontok Gumas 2019, iso pementasan teater kiuhu *Light* pinaasil om pinosolimbou do duo Malaysia  TerryandTheCuz i pinokianu miampot do Festival OzAsia om Festival George Town Festival. Moninganai o pementasan diti do woyo di Francis Light om tonggungan toponsol disio id suang sajara moden Pulau Pinang, om nogi susuyan di William Light id Adelaide. Popokito ii poingkuro koposion diolo i narahung do pulitik global, poimbida kotungagan kawagu do Empayar British.

## Sukuon

## Noputan labus
* George Town Festival Official Website
Katayadan do nulu id Malaysia

Id siriba nopo nga katayadan do nulu om nuluhon id Malaysia.

## Katayadan do nulu

## Intangai nogi

* Katayadan do stesen nulu id Malaysia
* Katayadan do nulu kitapui id Malaysia

## Noputan labus

* List of mountains from S.O.S Malaysia Archived 2018-01-18 at the Wayback Machine
* List of mountains from OGKL
* List of mountains from Gunung Online
* Diagram of Malaysian mountain ranges
Kampung Koubasanan Mari Mari

**Kampung Koubasanan Mari Mari** (Boros Malayu:Mari Mari Cultural Village); (Boros Inggilis: Mari Mari Cultural Village) nopo nga iso muzium poingukab montok momogompi tungkus koubasanan om sajara komuniti pribumi Borneo koibutan id Sabah,Malaysia. Kampung koubasanan nopo diti nga popokito limo tinimungan tagayo momogun Sabah ii no Kadazan-Dusun, Murut, Rungus, Lundayeh, om Bajau.

## Sajara om latar likud
Tinuridong o kampung koubasanan diti ontok toun 1996 montok momogompi koubasanan etnik pribumi Borneo koibutan. Ii nopo minonuridong do kampung koubasanan diti nga minaganu kootuson do koponuridangan nopo dii nga sabaagi iso mercu tanda sajara koubasanan id suang generasi i osiau mumang buru, om manakadai kopunsoon koubasanan pribumi, miampai manahak kookunan kumaa kosuusukupan montok popotindohoi tungkus limo tinaru tagayo id Sabah, om popotounda koilaan pogulu (pendedahan) om pondidikan interaktif kumaa mogigion kinoyonon om tutumombului.

## Koulalaho
Popokito ii poingkukuro koposion do limo tinimungan etnik pribumi tagayo Sabah maya walai koubasanan, miagal do kapamansayan sumpit, momiapui, om inus tatu, om manahak nogi ponginruaian kokomoi kotumbayaan mistik id pialatan etnik di mogisuusuai. Abaagi o kampung koubasanan diti kumaa limo kokompungan etnik. Id kampung Bajau, popokito ii koubasanan tinaru dii i minundaliu mantad Filipina mantad 500 toun nakatalib. Pokitonon o tengorak id Kampung Kadazan-Dusun om Murut sabaagi panakatanda timpu mangayau montok koduo-duo tinaru dii solinaid kiikiro 100 toun. Popokito o kampung Lundayeh do proses momonsoi bangkad mantad kulit kayu tree bark clothing making. Id kampung Murut, kawasa o tutumombului mampayat abaabayan sumayau id lansaran id nombo tumompul yolo montok mamagampot tutungkap doid kayu i kaagal-agal trampolin. Id kampung Rungus, kiwaa mogikaakawo asil tinunturu i pokitonon. Suai ko ii, kiwaa mogikaakawo nansakan koubasanan i potoundaon do momogun sandad id kampung koubasanan diti.

## Galeri

File:ESEAP Conference 2024 Mari Mari Cultural Village Trip 086.jpg|Pamanahan id kampung koubasanan
File:ESEAP Conference 2024 Mari Mari Cultural Village Trip 07.jpg|Kosolimbahan sayau
File:ESEAP Conference 2024 Mari Mari Cultural Village Trip 106.jpg|Tutumombului id kokompungan dii
File:ESEAP Conference 2024 Mari Mari Cultural Village Trip 091.jpg|Popotounda o koonduan do tindalam koubasanan
File:ESEAP Conference 2024 - visit to Mari Mari Cultural Village (122).jpg|Kapamansayan tatu
File:Mari-Mari Cultural Village, Sabah.jpg|Tinunturu koubasanan


## Sukuon

### Bibliografi
* 
* 
* 

## Noputan labus
* 
*